7 tipp, hogy jobb sportfotókat készíthess - Canon Hungaria
Vigyél fényképezőgépet a meccsekre: íme 7 tipp, hogy jobb sportfotókat készíthess
7 tipp, hogy jobb sportfotókat készíthess
A sportfotózás számtalan kreatív lehetőséget kínál, többek között arra is, hogy kipróbáld a fényképezőgép eddig még sosem használt üzemmódjait és funkcióit.
Ha legközelebb kilátogatsz egy sporteseményre, miért ne próbálnál meg lenyűgöző sorozatfelvételeket készíteni, megörökítve a mozgást, megragadva a meccs hangulatát? A következő hét tipp segítségével a legjobbat hozhatod ki fényképezőgépedből a meccsek közben: akár a kompakt modelleket, akár a Canon PowerShot SX70 HS bridge fényképezőgépet, akár a Canon EOS 80D modellhez hasonló DSLR fényképezőgépet használod.
1. Találj új nézőpontot
Sporteseményeken a legtöbb fotós ugyanabból a szögből fényképez, ezért érdemes átgondolni, hogy mitől lehetnének a te képeid különlegesek. Esetleg lefekhetnél a földre egy alsó nézőpontot keresni Vagy jobban tetszene egy szimmetrikus kompozíció a játékosokról, valahonnan a magasból? Általában a pálya szélén állva jobb képeket készíthetsz, mint a kapu mögül.
Kísérletezhetsz a különböző fókusztávolságokkal is. Ha cserélhető objektívekkel használod a fényképezőgépet, a Canon EF 70-300mm f/4-5.6 IS II USM modellhez hasonló teleobjektív egyből a történések közelébe repít, a beépített képstabilizálás pedig megakadályozza a fényképezőgép bemozdulását.
2. Állítsd be a sorozatos felvétel üzemmódot
A legtöbbször egyszerű képeket fogsz fényképezni, de ha a rögbihez vagy focihoz hasonló akciódús sportot fotózol, minden lehetőséget meg kell ragadni a legdrámaibb pillanatok megörökítésére. Ezért a legtöbb sportfotós sorozatfelvételeket készít vagy a folyamatos felvételi módot választja.
Ehhez lépj be a fényképezőgép felvételkészítési módjainak menüjébe. Általában a fényképezőgép tetején lévő tárcsával közvetlenül is vezérelhető, de ha nem, a menürendszerben megtalálhatod a felvételkészítési módokat. Az „egy felvétel” üzemmódot a tárcsán egy egyszerű téglalapú keret, míg a folyamatos felvételkészítést több keret jelzi.
Sorozatfelvételkor a legtöbb fényképezőgép 5–12 képet készít másodpercenként. Ez lehetővé teszi, hogy a végén átnézve a képeket kiválaszd azt az egyet, amely a legjobban megragadja a pillanatot, pl. mikor a kapus hatalmasat véd.
A Canon PowerShot SX70 HS sorozatfelvételkor 10 képet csinál másodpercenként, LCD-képernyője praktikusan, több szögben is állítható, így még a kifacsarodott ülő- vagy állóhelyzetekből is kényelmesen fényképezhetsz. Szintén jó választás lehet a Canon PowerShot G7 X Mark II, amely másodpercenként 8 képet rögzít. A 31 mezős automatikus élességállítási rendszerrel te választhatod ki a fókuszt, és a képernyőt megérintve beállíthatod az arc- vagy tárgykövetést.
3. Automatikus fehéregyensúly használata
A fényképezőgép automatikus fehéregyensúly funkciójának köszönhetően az árnyalatok és színek pontosan reprodukálhatók. Akár nappal, akár éjjel fotózol meccset, az AWB mindig jól jön, hiszen automatikusan alkalmazkodik a fényviszonyok változásához. Az AWB beállításainak köszönhetően nyugodtan koncentrálhatsz a kompozícióra, és kivárhatod a kulcsmomentumokat.
Az automatikus fehéregyensúly bekapcsolásához általában a fényképezőgép hátán találsz egy WB gombot, vagy ha érintésérzékeny panellel működik, akkor az LCD-képernyőn találod ezt a lehetőséget. Ezt megnyomva válogathatsz a különböző lehetőségek közül.
4. JPEG-képek fotózása
A fotósok gyakran azt az utasítást kapják, hogy RAW-fájlokat készítsenek, vagy JPEG + RAW formátumot használjanak, de a sportfotózásban ez az alapvetés sokszor nem fontos. A sorozatfelvételt készítő fotósok nagy része (fotóriporterek, különösen a sport- és természetfotósok) azért használják a JPEG-formátumot, mert így általában másodpercenként több képet fényképezhetnek, mint a RAW-fájlok esetén.
A RAW-fájlok nagyobbak és több adatot tartalmaznak, és néhány fényképezőgépnél több ideig tart kitörölni a fényképezőgép puffermemóriáját. A JPEG-képek kisebb fájlok, vagyis a fényképezőgép gyorsabban a memóriakártyára tudja írni őket, így neked több időd lesz megörökíteni a pillanatokat. Elképzelhető, hogy a fényképezőgéped alapértelmezés szerint is JPEG-formátumot használ, így ha eddig nem változtattál rajta, ezután sem kell.
A JPEG-képek folyamatos felvételkészítéskor is sorozatfelvételeket csinálnak – nem kell mást tenned, csak lenyomni a zárat egy-két másodpercig. Ha túl sokáig nyomva tartod, megtelik a puffermemória, és lelassul a felvételkészítés sebessége.
5. Ne csak nézd a játékosokat
Élőben nézni egy meccset nem csak a legizgalmasabb pillanatok történéseiről szólnak.
Pásztázd a fényképezőgépeddel a közönséget, hátha elkapod a reményteljes arcokat, kreatív ruhákat, vagy közelíts rá a játékosok összpontosító arcára, vagy a meccs előtt még egymást ölelő karjaikra.
Ha cserélhető objektíves fényképezőgépet használsz, a Canon EF-S 55-250 f/4-5.6 IS STM objektív kiváló választás lehet ehhez a típushoz, hiszen a fókusztávolság állításával befoghatod a pálya egészét is, de követhetsz egy-egy akcióban lévő játékost is.
6. Használd a Servo AF üzemmódot vagy a témakövetést
Alapértelmezés szerint a fényképezőgép általában egy felvételes AF beállítással rendelkezik, és a legtöbben általában nem is változtatnak ezen. Azonban ha mozgó témákat kell fotóznod egy sportpályán, Servo AF beállítást kell használnod.
Általában a fényképezőgép hátán közvetlen vezérléssel állíthatod be az AF-módot – akár egy külön gombbal, akár az érintőképernyőn megjelenő lehetőséggel.
A Servo AF, vagyis a folyamatos autófókusz segít követni egy kijelölt AF-pontot mindaddig, amíg az exponálógomb félig le van nyomva. Ez különösen hasznos a sportfotózásnál, mert olyan helyekre fókuszálhatsz, ahol várhatóan akció fog történni – pl. a kapu környékén –, és csak ki kell várni a megfelelő pillanatot.
Az AF-követő üzemmód még ezt is tudja fokozni. A követő módban csak meg kell érintened az AF-pontot az LCD-képernyőn (ha a fényképezőgépnek érintőképernyője van), vagy félig lenyomni a zárat, hogy a témára fókuszáljon, ezután a kereten belül az AF-pont követi majd a témát. Ez különösen jól jöhet, ha az akció épp tömegjelenetben zajlik.
Ha DSLR vagy tükör nélküli fényképezőgéped van, használd a Canon Photo Companion alkalmazást, amellyel még többet tudhatsz meg a fényképezőgép funkcióiról.
7. Merevítsd ki az akciót gyors záridővel
Minden sportfotós célja, hogy kimerevítse a drámai akciókat, ez pedig csak rövid záridővel lehetséges. Ehhez a 1/1000 mp az ideális sebesség, de semmiképp ne menj 1/500 mp alá.
Ezt úgy érheted el, ha a módválasztó tárcsán az expozíció módjánál kiválasztod a Záridő-előválasztásos (Tv) módot. Így a kívánt záridővel dolgozhatsz, a fényképezőgép pedig a sebesség garantálásához igazítja a rekesznyílást és az ISO-értéket.